דוד פלומבו

שער פלומבו לאחר שהועתק ממקומו
הכניסה לבית דוד פלומבו ב[[הר ציון]]
יד לבני עמק יזרעאל שנפלו במערכות ישראל, המוצב בגן הלאומי מעיין חרוד]]
עבודת קיר באולם המבואה של [[מלון הילטון תל אביב]]
דוד פָּלוֹמְבּוֹ (1920 – 13 באוגוסט 1966) היה פסל וצייר ישראלי.
מעקה ב[[בית אות המוצר הירושלמי]]
פסל ב[[קמפוס האוניברסיטה העברית בהר הצופים]]

==ביוגרפיה==
דוד פלומבו נולד בטורקיה בשנת 1920, עלה לארץ ישראל עם הוריו בשנת 1923 וגדל בשכונת נחלת שבעה. בגיל צעיר החל לעבוד כמניח כבלים תת-קרקעיים בדואר, ובמשך הזמן נתמנה למנהל המחלקה. למד לימודי טכנאות. ב-1940 החל ללמוד בבית-הספר לאמנויות "בצלאל" וב-1942 החל ללמוד לפסל אצל הפסל זאב בן-צבי, ותקופה מסוימת שימש כעוזר בסטודיו שלו ולימד פיסול ב"בצלאל".

== קריירה מקצועית אמנותית ==
בשנת 1958 נמנה פלומבו על מייצגי ישראל בביאנלה של ונציה, באותה שנה גם הציג בתערוכת העשור למדינת ישראל. בשנת 1959 השתתף בתערוכה של פורשי קבוצת אופקים חדשים בבית המלין בתל אביב.

בשנים 1961–1962, לימד בשלוחת בצלאל בהר ציון, בבנין בית הספר גובאט שנשכר מהכנסייה הפרוטסטנטית. בזמן שלימד בהר ציון, גילה פלומבו בית הרוס, חלק ממתחם משפחת דג'אני (ש"קבר דוד המלך" בהר ציון והמבנים הסמוכים לו היו בבעלותה עד 1948) וביקש להקים בו בתי מלאכה לאמנות ברזל וגלריה, הוא קיבל את אישור הרשויות ועבר ליצור ולהתגורר במקום. עבודתו האחרונה הייתה עיצוב נרות זיכרון ל"בית ציזלינג" בקיבוץ עין חרוד מאוחד. פלומבו לא הספיק להשלים את ביצוע העבודה אותה השלימה רעייתו.

== חיים אישיים ==
פלומבו נהרג בעקבות תאונת דרכים במוצאי שבת, 13 באוגוסט 1966, כאשר הקטנוע שעליו רכב נתקל בשרשרת למניעת מעבר כלי רכב בשבת, שהוצבה מטעם משרד הדתות במורד הכביש המוביל להר ציון. הוא הועבר לבית החולים ביקור חולים ומשם לבית החולים הדסה, שם נפטר. בן 46 היה במותו. הוא נקבר בהר המנוחות בירושלים. השאיר אחריו אישה - יונה, ושני ילדים.

אשתו, יונה פלומבו, התגוררה לאחר מותו בהר ציון, בבית שבו הקימה והפעילה עד שנות האלפיים את 'מוזיאון דוד פלומבו'. היא נספתה בשרפה שפרצה בביתה זה בינואר 2022.

==יצירתו==

דוד פלומבו יצר מספר פסלים מפורסמים, המעטרים אתרים מרכזיים בישראל, ובהם שערים לאוהל יזכור ביד ושם (1960), שערי החצר בכניסה לכנסת (המכונים "שערי פלומבו"), שהועתקו ממקומם ב-2007 ביחד עם פסלו של פלומבו, הסנה הבוער.

מבחר של עבודותיו ניתן למצוא בבית דוד פלומבו, הממוקם בסדנת עבודתו בהר ציון. המוזיאון נפתח חודשים ספורים לאחר מותו.

מבחינה סגנונית, פסליו של דוד פלומבו מתאפיינים בכך שהמבנים ערוכים בצורה שמרכז הכובד הוא גבוה ושיווי המשקל רופף, בניגוד לכללים האסתטיים המקובלים, השואפים להקנות שיווי משקל יציב עם מרכז כובד נמוך.

== הוקרה ==
* על שמו רחוב בירושלים
* ביתן פלומבו – מסוף הכניסה למשכן הכנסת, הנקרא על שמו
* בשנת 1995, השירות הבולאי הנפיק בול דאר ישראלי שהוקדש ליצירתו "שער אוהל יזכור" ביד ושם

==לקריאה נוספת==
* דוד פלומבו (הקדמות: משה ברש, נתן נבו), ירושלים: מוזאון דוד פלומבו, 1991.
* מרים טל, 'דוד פלומבו ז"ל', ירושלים: מאסף לדברי ספרות, 1966, 2: 353–354.

==קישורים חיצוניים==

* גדעון עפרת, [http://gideonofrat.wordpress.com/2011/01/07/דוד-פלומבו-1966-1920/ דוד פלומבו 1920–1966: הפסלים של דוד פלומבו], באתר המחסן של גדעון עפרת
* [http://www.knesset.gov.il/lexicon/heb/plimbo.htm דוד פלומבו] באתר הכנסת
** תצלום: [http://www.knesset.gov.il/birthday/photo.aspx?md=251 דוד פלומבו מפסל את אחד משערי הכניסה לכנסת], באתר הכנסת
* [http://www.knesset.gov.il/building/architecture/heb/art1_artwork.htm משכן הכנסת בגבעת רם: תכנון ובנייה], באתר הכנסת
* 
* 
* 
* (שיר ורישומים מאת משה טמיר)
* 
* 

==הערות שוליים==

קטגוריה:ציירים ישראלים
קטגוריה:פסלים ישראלים
קטגוריה:בוגרי בית הספר בצלאל החדש לאומנות ולאמנות
קטגוריה:ירושלים: אישים
קטגוריה:נחלת שבעה: אישים
קטגוריה:יהודים הקבורים בהר המנוחות
קטגוריה:הרוגי תאונות דרכים בישראל
קטגוריה:אנשי העלייה השלישית
קטגוריה:ישראלים ילידי טורקיה
קטגוריה:ישראלים שנולדו ב-1920
קטגוריה:ישראלים שנפטרו ב-1966